Arkkipaino

Arkkipaino on kirjapaino, missä käytetään arkkipainokoneita painamiseen; kirjanpainomenetelmä, jossa käytetään arkkipainokoneita.

Arkkipainossa käytetään valmiiksi leikattuja paperiarkkeja, eli painokone ei katkaise painettua paperirataa lehtien tai kirjojen sivuiksi painotyön loppuvaiheessa kuten heat-set tai rotaatiomenetelmässä.

Arkkipaino on tuotantomäärältään hitaampi painotapa kuin rotaatiopaino, jossa paperi kulkeutuu painotelojen väliin katkeamattomana paperiratana paperirullilta. Ennen rotaation keksimistä kaikki kirjanpainaminen oli paperiarkeille painamista.

Luokka:Kirjapainotaito